Here is a page extracted from Wikipedia that may contain CSS, HTML, and a lot of unformatted text.

Title: Tractau de Karlowitz
Content: O Tractau de Karlowitz u Paz de Karlowitz ye un tractau internacional sinyau o 26 de chinero de 1699 en a ciudat de Karlowitz (hue Sremski Karlovci, en a Voivodina, Serbia) entre l'Imperio Otomán, d'una man, y a coalición formada por o Sacro Imperio Romano Chermanico d'os Habsburgo, a Republica de Venecia, a Unión Polaco-Lituana y l'Imperio Ruso, d'atra man, y que remataba a Segunda Guerra austro-turca (1686-1699).

Seguntes as clausulas d'o tractau, os otomans cedeban a os Habsburgo a mayor parte d'Hongría con a Eslavonia y a Transilvania, amás de ceder a os venecianos Dalmacia y a peninsula de Morea (alto u baixo o Peloponiso), encara que Morea tornó dimpués a mans d'os otomans por o Tractau de Passarowitz de 1718.

O tractau de Karlowitz fació que os Habsburgo (que enamploron muito os suyos dominios) esdevenisen a prencipal potencia d'Europa Central, y tamién que prencipiase a decadencia de l'Imperio Otomán.

Referencias 

Tractaus de 1699
Historia d'Hongría
Historia de Rumanía
Historia de Serbia
Tractaus d'Austria
Tractaus de Venecia
Tractaus de l'Imperio Otomán
Tractaus de Polonia
Tractaus de Rusia